CELEX: 32018R0407
Language: sl
Date: 2018-03-14 00:00:00
Title: Izvedbena uredba Komisije (EU) 2018/407 z dne 14. marca 2018 o uvrstitvi določenega blaga v kombinirano nomenklaturo

16.3.2018   
            
            
               SL
            
            
               Uradni list Evropske unije
            
            
               L 74/6
            
         IZVEDBENA UREDBA KOMISIJE (EU) 2018/407
   z dne 14. marca 2018
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. marca 2018
      
         
            Za Komisijo
         
         
            V imenu predsednika
         
         Stephen QUEST
         
            Generalni direktor
         
         
            Generalni direktorat za obdavčenje in carinsko unijo
         
      
   
   
      (1)  UL L 269, 10.10.2013, str. 1.
   
      (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek z imenom „rjava taljena aluminijeva žlindra“, ki je stranski proizvod, nastal med proizvodnjo navadnega elektrokorunda v električnih pečeh.
                  Izdelek vsebuje naslednje sestavine (v mas. %):
               
               
                  7202 29 90 
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 3(a) k poglavju 26, opomba 1(c) k poglavju 72, opomba 2 k tarifni podštevilki k poglavju 72 ter besedilo oznak KN 7202 , 7202 29  in 7202 29 90 .
                  Uvrstitev pod tarifno številko 2620  je izključena, ker izdelek ne izpolnjuje zahtev iz opombe 3(a) k poglavju 26.
                  Kemična sestava tega izdelka izpolnjuje zahteve iz opombe 1(c) k poglavju 72, ki opredeljuje fero-zlitine, in opombe 2 k tarifni podštevilki k poglavju 72, ki opredeljuje fero-zlitine pod tarifno številko 7202 .
                  Bistveni značilnosti tega izdelka, ki sta v skladu z opisom fero-zlitin, sta takšni, da se ta izdelek uporablja v postopku gravimetričnega ločevanja kovinskih rud in je pripravljen v električnih pečeh (glej tudi pojasnjevalne opombe harmoniziranega sistema k tarifni številki 7202 , četrti in šesti odstavek).
                  Zaradi kemične sestave izdelka, ki omogoča uporabo v postopku gravimetričnega ločevanja kovinskih rud s selektivno flotacijo, je treba izdelek uvrstiti pod tarifno številko 7202  kot fero-zlitino.
                  Izdelek je zato treba uvrstiti pod oznako KN 7202 29 90  kot druge izdelke iz fero-silicijevih zlitin.
               
            
                  
                              —
                           
                           
                              železo
                           
                        
               
                  75
               
            
                  
                              —
                           
                           
                              silicij
                           
                        
               
                  15
               
            
                  
                              —
                           
                           
                              titan
                           
                        
               
                  5
               
            
                  
                              —
                           
                           
                              aluminij
                           
                        
               
                  3
               
            
                  
                              —
                           
                           
                              druge kovine
                           
                        
               
                  2
               
            
                  Ta izdelek se uporablja za koncentracijo kovinskih rud s selektivno flotacijo v postopku gravimetričnega ločevanja.